《游龙泉岩望海山达濠一带》
清代·王岱

地势垂穷巨海浮，尚横叠嶂截中流。悬岩忽辟奇峰腹，窄径斜穿乱石头。

潮静兵艚犹设讯，烟清蜃气不生楼。何期令作余年日，得展乾坤万里眸。

作者简介：明末清初湖南湘潭人，字山长，号了庵。明崇祯十二年举人，清康熙间荐举鸿博，官澄海知县。工诗，善书画。少客金陵，与顾炎武、王士禛、施闰章等友善。有《了庵集》、《且园近集》、《溪上草堂诗文集》等。